Ballets Russes

Det var også Ballet Russe de Monte Carlo fra 1932 til 1963
Ballets Russes var et ballettkompani som ble dannet i 1909 av den russiske impresario Sergej Djagilev. Det hadde sin premiere den 18. mai 1909. Kompaniet holdt først til i Théâtre Mogador og Théâtre du Châtelet i Paris, og siden i Monte Carlo. Det hadde sitt utspring i tsarens keiserlige ballett i St. Petersburg, som alle kompaniets dansere var tilknyttet, og hvor de hadde fått sin trening under innflytelse av den store koreografen Marius Petipa. Det skapte sensasjon i det vestlige Europa gjennom den vitalitet som de russiske danserne oppviste, sammenliknet med det som Paris kunne varte opp med på den tiden. Ballets Russes ble det mest innflytelsesrike ballettkompaniet på 1900-tallet. Innflytelsen i den ene eller annen form gjør seg fremdeles gjeldende.

 Ballettkompaniet og dets komponister 
Kompaniet besto av 13 medlemmer, som alle holdt en meget høy dansemessig standard.

Danserne og koreografene som var tilknyttet kompaniet omfattet George Balanchine, Mathilde Kschessinska, Michel Fokine, Vera Karalli, Tamara Karsavina, Serge Lifar, Alicia Markova, Léonide Massine, Vatslav Nizjinskij, Anna Pavlova, Ida Rubinstein og Lydia Lopokova.

Scenografene omfattet navn som Bakst, Benois, Braque, Gontsjarova, Picasso, Dali, Bilibin, Tsjelitsjev, og Utrillo.

Komponistene inkluderte Debussy, Milhaud, Poulenc, Prokofjev, Ravel, Satie, Respighi, Richard Strauss, og, den mest berømte av alle, Igor Stravinskij, som Djagilev oppdaget da han var fullstendig ukjent, og som begynte sin karrière i Ballets Russes.

 Viktigste oppsetninger  

ÅrTittelKomponistKoreografScenografi 1909Le Pavillon d'ArmideNikolai TcherepninMichel FokineAleksandr Benois1909Fyrst IgorAleksandr BorodinMichel FokineNicholas Roerich1909CléopatreAnton ArenskyMichel FokineLeon Bakst1910IldfuglenIgor StravinskijMichel FokineAleksandr Golovin, Leon Bakst1910SchéhérazadeRimskij-KorsakovMichel FokineLeon Bakst1910CarnavalRobert SchumannMichel FokineLeon Bakst1911PetrushkaIgor StravinskijMichel FokineAleksandr Benois1911Le Spectre de la RoseCarl Maria von WeberMichel FokineLeon Bakst1912L'après-midi d'un fauneClaude DebussyMichel Fokine, Vatslav NizjinskijLeon Bakst, Odilon Redon1912Daphnis et ChloéMaurice RavelMichel FokineLeon Bakst1912Le Dieu Bleu Reynaldo HahnMichel FokineLeon Bakst1912ThamarMily BalakirevMichel FokineLeon Bakst1913JeuxClaude DebussyVatslav NizjinskijLeon Bakst1913VårofferetIgor StravinskijVatslav NizjinskijNicholas Roerich1913Tragédie de SalomèFlorent SchmittBoris RomanovSerge Sudeikin1914La légende de JosephRichard Strauss Michel FokineLeon Bakst1914Le Coq d'OrRimskij-Korsakov Michel FokineNatalija Gontsjarova1915Soleil de NuitRimskij-Korsakov Léonide MassineMikhail Larionov1917ParadeErik SatieLéonide MassinePablo Picasso1919La boutique fantastiqueGioacchino Rossini, Ottorino RespighiLéonide MassineAndré Derain1919El Sombrero de Tres Picos (aka Le Tricorne)Manuel de FallaLéonide MassinePablo Picasso1920Le chant du rossignolIgor StravinskijLéonide MassineHenri Matisse1920PulcinellaIgor StravinskijLéonide MassinePablo Picasso1921ChoutSergej ProkofjevMikhail LarionovMikhail Larionov1921Sleeping PrincessPjotr TsjajkovskijMarius PetipaLeon Bakst1922RenardIgor StravinskijBronislava NijinskaMikhail Larionov1923Les NocesIgor StravinskijBronislava NijinskaNatalija Gontsjarova1924Les BichesFrancis PoulencBronislava NijinskaMarie Laurencin1924Les FâcheuxGeorges AuricBronislava NijinskaGeorges Braque1924Le train bleuDarius MilhaudBronislava NijinskaLaurens (scenografi), Coco Chanel (kostymer), Pablo Picasso (dekorasjoner)1925Les matelotsGeorges AuricLéonide MassinePruna1926Jack in the BoxErik SatieGeorge BalanchineAndré Derain1927La chatteHenri SauguetGeorge BalanchineAntoine Pevsner1927MercureErik SatieLéonide MassinePablo Picasso1927Pas d'acierSergej ProkofjevLéonide MassineGeorge Jaculov1928Apollon musagèteIgor StravinskijGeorge BalanchineBauschant (scenografi), Coco Chanel (kostymer)1929Le fils prodigueSergej ProkofjevGeorge BalanchineGeorges Rouault

 Slutten på Diaghilevs era 
Etter Diaghilevs død i 1929 gjorde kreditorene sine krav gjeldende kompaniets bo og danserne ble spredt for alle vinder. I de etterfølgende årene ble kompaniet gjenopplivet, men bare i navnet, som Ballets Russes de Monte Carlo et navn man forbandt med George Balanchine og Tamara Toumanova) som med det opprinnelige Ballets Russes.
 Opptredener i Australia 

Ballets Russes-companier opptrådte i Australia mellom 1938 and 1946. Den australske fotografen Max Dupain tok bilder av de fremste danserne i denne perioden (se eksterne lenker nedenfor).

 Se også 
 Sergej Djagilev
 Mir iskusstva
 Igor Stravinskij
 Vatslav Nizjinskij
 Vårofferet
 Théâtre Mogador

 Litteratur 
250px|right
 Memoirs of a Ballet Master (Michel Fokine; Boston: Little, Brown, 1961) 
 Diaghilev's Ballet Russes (Lynn Garafola; Oxford University Press, 1992, ISBN 0-19-507604-4) 
 Theater Street (Tamara Karsavina; 2. utg.. Princeton: Princeton Books, 1981, ISBN 0-903102-47-1) 
 The Birth of the Ballets Russes (Prince Peter Lieven; overs. av L. Zarine. George Allen & Unwin, 1936. Ny utgave med ny introduksjon av Catherine Lieven Ritter. New York: Dover Books, 1973.) 
 Ballets Russes (Richard Shead; London: Quarto Publishing, 1989. Ny utgave [tilsynelatende]. Secaucus (New Jersey): Wellfleet Press, n.d.. ISBN 1-55521-438-X.) 
 Les Ballets Russes à l'Opéra (Martine Kahane, utgiver Paris Opera c. 1991) (på Fransk) 
 Ecrits sur Nijinski (tekstsamling, Chiron) (på Fransk) 
 Prélude à l'Après-midi d'un faune (originale fotografier av En Fauns Ettermiddag) (på Fransk) 
 Journal de Nijinski (Nijinskis dagbok, unsensurert version, Actes Sud) (på Fransk)

 Eksterne lenker 

 Ballets Russes (2005), Dokumentar som dekker historien om Ballets Russes fra unnfangelsen til slutten. Inneholder mange intervjuer med dansere som hadde overlevet kompaniet – IMDB liste.
 Ballets Russes australske turnéer (1936 – 1940) / AustraliaDancing
 Ballets Russes i Australasia, 1936-1940 / National Library of Australia samlinger av opptredene kunstarts.
 Ballets Russes project / National Library of Australia
 Ballets Russes i Australasia, 1936-1940 – en liste over eiendeler fra National Library of Australia (inkludert lenker til digittal samling av gjenstander)
 Max Dupain's Dancers 1938-1946 Collection, National Library of Australia

Kategori:Ballett
Kategori:Ballettkompanier
Kategori:Russisk ballett